**KÚPNA ZMLUVA**

uzavretá podľa § 409 a nasl. zák. č. 513/1991 Zb. Obchodný zákonník v znení neskorších predpisov

**Článok 1
Zmluvné strany**

**Kupujúci:**

Názov: BDV Trade, s. r. o.

Sídlo: Janovce 11, Janovce 086 41

Kontaktná osoba: Ing. Jozef Kvokačka, konateľ

Zapísaný: v Obchodnom registri Okresného súdu Prešov, oddiel: Sro, vložka č. 24081/P

IČO: 46 056 262

DIČ: 2023197924

IČ DPH: SK2023197924

Bankové spojenie:

Kontaktné údaje:

(ďalej len „**kupujúci**“)

**Predávajúci:**

Názov:

Sídlo:

Kontaktná osoba:

Zapísaný:

IČO:

DIČ:

IČ DPH:

Bankové spojenie:

Kontaktné údaje:

(ďalej len „**predávajúci**“)

**Článok 2
Podklad pre uzavretie zmluvy**

Podkladom pre uzavretie tejto kúpnej zmluvy je výsledok verejného obstarávania vykonaného podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“ v príslušnom gramatickom tvare) na dodávku tovarov na predmet zákazky: **Zvýšenie zamestnanosti spoločnosti BDV Trade, s.r.o. nákupom inovatívnych technológii – technologické vybavenie**

**Článok 3**

**Predmet zmluvy a termín dodania**

* 1. Predávajúci sa zaväzuje dodať kupujúcemu tovar špecifikovaný v Prílohe č. 1 (ďalej len „Tovar”) tejto kúpnej zmluvy a previesť na kupujúceho vlastnícke právo k Tovaru.
	2. Kupujúci sa zaväzuje Tovar za podmienok dohodnutých v tejto kúpnej zmluve prevziať a zaplatiť zaň predávajúcemu cenu dohodnutú v článku 4 tejto kúpnej zmluvy.
	3. Predávajúci sa zaväzuje dodať Tovar najneskôr do 4 mesiacov od zaslania písomnej objednávky na celý predmet zmluvy Kupujúcim Predávajúcemu.
	4. Predávajúci sa zaväzuje dopraviť Tovar do sídla kupujúceho, alebo do ďalej určeného miesta: Janovce 151, Janovce 086 41
	5. Predávajúci v rámci dodávky zabezpečí:
* Dodanie, montáž, umiestnenie a upevnenie predmetu kúpnej zmluvy na podloženie pripravené kupujúcim podľa pokynov predávajúceho do miesta určenia kupujúceho podľa bodu 3.4
* Zapojenie predmetu kúpnej zmluvy (zariadenia), t.j. zapojenie predmetu kúpnej zmluvy do jestvujúcich rozvodov médií kupujúceho – elektrická energia, stlačený vzduch, odsávanie, do kupujúcim stanovených pripojovacích bodov, pričom predávajúci je povinný realizovať zaistenie (ochranu) predmetu kúpnej zmluvy pred poškodením a vypracovanie dokumentácie o realizácii zapojenia predmetu kúpnej zmluvy nevyhnutnej na inštaláciu a schválenie prevádzky oprávnenými orgánmi a vykonanie všetkých východiskových odborných prehliadok, odborných skúšok, tlakových skúšok, a iných požiadaviek na bezpečnú prevádzku stanovené platnou legislatívou EU a SR týkajúce sa predmetu kúpnej zmluvy.
* Nastavenie predmetu kúpnej zmluvy (zariadenia), t.j. uvedenie do prevádzky a oživenie predmetu kúpnej zmluvy s tým, že predávajúci je povinný preukázať dosiahnutie všetky technických parametrov, ktoré sú v ponuke predávajúceho.
* Zaškolenie obsluhy predmetu kúpnej zmluvy (zariadenia), t.j. zaškolenie obsluhy v obsluhe predmetu kúpnej zmluvy vykonávané v mieste umiestnenia predmetu kúpnej zmluvy.
* Dokumentáciu pre prevádzkovanie predmetu kúpnej zmluvy v slovenskom alebo českom jazyku.

**Článok 4**

**Cena, platobné podmienky a zmluvné pokuty**

* 1. Cena za Tovar v rozsahu podľa článku 3 tejto kúpnej zmluvy je zmluvnými stranami dohodnutá ako cena vo výške:

**Bez DPH: EUR**

**DPH: EUR**

**Spolu s DPH: EUR**

(slovom:........................................ EUR a ............................... centov s DPH) (ďalej len „Cena“).

* 1. Právo na zaplatenie zmluvnej ceny vzniká predávajúcemu riadnym a včasným splnením jeho záväzku, t. j. dodaním Tovaru v stanovenej lehote podľa bodu 3.3 tejto kúpnej zmluvy a jeho protokolárnym odovzdaním kupujúcemu formou „Dodacieho listu“.
	2. Splatnosť vystavených faktúr je 60 dní odo dňa doručenia faktúr kupujúcemu.
	3. Ak faktúra nebude obsahovať zákonom stanovené náležitosti, alebo ak v nej budú uvedené nesprávne údaje, je kupujúci oprávnený vrátiť ju v lehote 7 dní od jej doručenia predávajúcemu s uvedením chýbajúcich náležitostí alebo nesprávnych údajov. V takom prípade začína nová lehota splatnosti, ktorá začne plynúť doručením opravenej faktúry kupujúcemu.
	4. V prípade omeškania kupujúceho s úhradou zmluvnej ceny alebo jej časti, je predávajúci oprávnený účtovať úrok z omeškania vo výške 0,05% za každý deň omeškania z čiastky, s ktorou je kupujúci v omeškaní, avšak maximálne do výšky 5% z celkovej ceny tovaru. Úrok z omeškania nemá vplyv na náhradu skutočne vzniknutej škody podľa § 373 a nasl. Obchodného zákonníka.
	5. Všetky platby podľa tejto zmluvy bude kupujúci hradiť bezhotovostným prevodom na účet predávajúceho uvedený v čl. 1 tejto kúpnej zmluvy.
	6. Predávajúci výslovne prehlasuje, že sú mu známe všetky podmienky dodávky Tovaru, rovnako ako situácia a prístup na miesto dodania Tovaru a tiež všetky skutočnosti, ktoré sú rozhodujúce pre dodanie Tovaru. Dodatočné požiadavky predávajúceho, ktoré vyplývajú z  týchto dôvodov, nebudú uznané.

**Článok 5**

**Zodpovednosť za vady, záruka za kvalitu**

* 1. Predávajúci zodpovedá za to, že Tovar bude dodaný a bude mať vlastnosti v súlade s Prílohou č.1 tejto kúpnej zmluvy.
	2. Tovar má vady ak:
* nie je dodaný v dohodnutej kvalite,
* vykazuje nedorobky, t.j. nie je dodaný a namontovaný v celom dohodnutom rozsahu,
* má právne vady v zmysle § 433 Obchodného zákonníka v platnom znení.

Tieto vady je kupujúci povinný uviesť do dodacieho listu a predávajúci je povinný ich odstrániť. Do okamihu ich odstránenia má kupujúci právo nepodpísať dodací list a nevzniká mu tak povinnosť prevziať faktúru za danú čiastkovú dodávku. Vadou sa rozumie odchýlka v kvalite, rozsahu a parametroch tovaru stanovených v špecifikácii tovaru, ktorá tvorí Prílohu č. 1 tejto kúpnej zmluvy a platnými predpismi a technickými normami.

* 1. Pre nároky zo zodpovednosti za vady platia ustanovenia Obchodného zákonníka v platnom znení.
	2. Predávajúci poskytuje kupujúcemu záruku na tovar 12 mesiacov od dátumu odovzdania a prevzatia konkrétneho tovaru špecifikovaného v Prílohe č.1 tejto kúpnej zmluvy. Záruka sa nevzťahuje na vady spôsobené nesprávnou manipuláciou s predmetom zmluvy, resp. jeho časťami, nedodržaním prevádzkových podmienok výrobcu, živelnou pohromou alebo vyššou mocou. Do doby záruky sa nezapočítava čas, nevyhnutný na opravu/odstránenie záručnej závady. O tento nevyhnutný čas sa záručná doba predlžuje. Po túto dobu predávajúci zodpovedá kupujúcemu:
* že si tovar uchová bezchybnú akosť, vzhľad a bezporuchovosť,
* že bude plne zodpovedať podmienkam tejto zmluvy, platným normám a predpisom,
* že tovar bude plne zodpovedať tejto zmluve, jej prílohám
	1. Kupujúci je povinný reklamáciu vady Tovaru písomne uplatniť bezodkladne po jej zistení. Za písomne uplatnenú reklamáciu sa považuje aj reklamácia, ktorú kupujúci zašle predávajúcemu spôsobom uvedeným v bode 6.1 tejto kúpnej zmluvy.
	2. Predávajúci sa zaväzuje reklamáciu vybaviť v čo najkratšom možnom čase. Predávajúci sa zaväzuje vady / poruchy odstraňovať v servisných strediskách Predávajúceho alebo v strediskách zmluvných partnerov alebo u Kupujúceho.
	3. Kupujúci sa zaväzuje zabezpečiť nahlasovanie reklamácie bezodkladne a presne, pričom hlásenie musí obsahovať:
* dátum a čas hlásenia,
* typ zariadenia (tovaru),
* výrobné číslo zariadenia,
* podrobný popis a prejav vady zariadenia,
* umiestnenie zariadenia,
* meno a kontakt nahlasovateľa.

**Článok 6**

**Záverečné ustanovenia**

* 1. Všetky oficiálne oznámenia medzi zmluvnými stranami na základe tejto kúpnej zmluvy budú zaslané formou doporučeného listu s doručenkou, ktorý bude podpísaný oprávneným zástupcom zmluvnej strany alebo ním poverenou osobou, ktorá oznámenie odosiela, alebo e- mailom, ktorý bude bezprostredne potvrdený zaslaním listu, resp. doručením iným preukázateľným spôsobom.
	2. Túto kúpnu zmluvu je možné meniť alebo dopĺňať len písomne formou dodatkov k tejto kúpnej zmluve.
	3. Neoddeliteľnou súčasťou tejto kúpnej zmluvy je:

Príloha č. 1 – Technické parametre predávaného tovaru, značkové a typové označenie

* 1. Táto kúpna zmluva je vypracovaná v 4 rovnopisoch, z ktorých každá zo Zmluvných strán dostane 2 rovnopisy.
	2. Zmluvné strany vyhlasujú, že túto kúpnu zmluvu si riadne prečítali, jej obsahu a právnym
	účinkom z nej vyplývajúcich porozumeli, že kúpna zmluva nebola podpísaná v časovej tiesni
	a ani za nápadne nevýhodných podmienok a na znak súhlasu s jej obsahom túto kúpnu
	zmluvu vlastnoručne podpisujú.
	3. Táto zmluva nadobúda platnosť dňom jej podpísania obidvoma zmluvnými stranami a účinnosť s odkladacou podmienku, ktorá spočíva v tom, že MAS vykoná kontrolu verejného obstarávania bez identifikácie nedostatkov vo verejnom obstarávaní, ktoré by predstavovali potrebu zrušenia verejného obstarávania alebo uplatnenia finančnej korekcie v dôsledku porušenia zákona o verejnom obstarávaní alebo usmernenia RO v oblasti verejného obstarávania.
	4. Kupujúci si vyhradzuje právo bez akýchkoľvek sankcií odstúpiť od zmluvného vzťahu s predávajúcim v prípade, kedy ešte nedošlo k plneniu z toho zmluvného vzťahu medzi kupujúcim a predávajúcim a výsledky administratívnej finančnej kontroly zo strany Poskytovateľa nenávratného finančného príspevku, neumožňujú financovanie výdavkov vzniknutých z tohto obstarávania.
	5. Otázky neupravené v kúpnej zmluve sa spravujú príslušnými ustanoveniami Obchodného zákonníka, ktoré sú svojím obsahom najbližšie. Tieto ustanovenia majú prednosť pred obchodnými zvyklosťami.
	6. Predávajúci sa zaväzuje strpieť výkon kontroly/auditu/overovania súvisiaceho s dodávaným tovarom kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.

Oprávnené osoby sú:

1. Poskytovateľ a ním poverené osoby
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby
4. Orgán auditu, jeho spolupracujúce orgány a osoby poverené na výkon kontroly/auditu
5. Splnomocnení zástupcovia Európskej Komisie a Európskeho dvora audítorov
6. Orgán zabezpečujúci ochranu finančných záujmov EÚ
7. Osoby prizvané orgánmi uvedenými v písm. I. až VI. v súlade s príslušnými právnymi predpismi SR a EÚ.

V Janovciach dňa: V ................., dňa:

Za kupujúceho: Za predávajúceho:

**Ing. Jozef Kvokačka** .....................................................................

konateľ

**František Hvizda**

konateľ

Príloha č.1 – Technické parametre predávaného tovaru, značkové a typové označenie